  Детска градина „Д-р Стайко Стайков“ е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.Към детската градина функционира  яслена група за деца от 10 месеца до тригодишна възраст.
   Детската градина съществува от 1962 година. Сградата, в която сега се помещава е открита през есента на 1995 г.

   Мисия -  Усвояване и формиране на общочовешки и национални ценности, развитие на индивидуалността и стимулиране на творческите заложби, духовно, физическо и социално образование и развитие на децата чрез създаване и поддържане на благоприятна, привлекателна, разнообразна и мобилна среда, съчетаваща традициите и достиженията на модерното предучилищно възпитание, подкрепа и вяра във възможностите на всяко дете.

   Визия – Привлекателна и желана образователна институция, в която  всяко  дете  се чувства обичано, щастливо, защитено, разбирано и подкрепяно, защото всяко дете е малка личност.  Стремим се към създаване на  образователна среда провокираща активност, изпълнена с креативно съдържание, даваща на детето  право на избор и качествена подготовка за училище.

 

   Стратегии:
1.Повишаване степента на свободата на детето във взаимодействието му със средата и повишаване на автономността му на базата на разнообразна информация.
2.Постигане на ефективна връзка между детската градина, семейството и социалните институции.
3.. Обхват на децата, подлежащи на задължителна предучилищна подготовка. Създаване на условия за привличане и задържане на децата от малцинствата в детската градина.
4. Въвеждане и развиване на разнообразни форми на интеркултурно образование, насочено към запазване и развитие на културната идентичност на децата . 
5. Въвеждане и развиване на разнообразни форми на гражданско, здравно и екологично образование.
6. Приобщаващо образование.   

Какво ще намери детето при нас?
• Уютна, детска среда – наситена с емоции, в която децата играят, строят, пеят, рисуват, спортуват, танцуват, мечтаят;
• Обучение и възпитание чрез игри;
• Учител – партньор и приятел;
• Развиване на творчески и художествени умения, на музикална и двигателна култура;
• Здравословно хранене;
• Медицински контрол;
• Много приятели.
        
   Процесът на предучилищното образование е подчинен на прилагането на програмна система като част от стратегията за развитието на детската градина. 
 Програмната система  представлява цялостна концепция и създава условия за придобиване на компетентности по всички образователни направления в съответствие със Закона за предучилищното и училищното образование от 2016 г., Наредба № 5 от 2016 г. и Държавните образователни стандарти (ДОС) от 2016 г. Чрез нея се осигуряват физическото, познавателното, езиковото, духовно-нравственото, социалното, емоционалното и творческото развитие на децата в условията на игра и при взаимодействие и сътрудничество с родителите.
          
   Детската градина предлага допълнителни педагогически услуги по желание на родителите: 
- Танцово изкуство;
- Английски език.
 -Футбол
Към Д Г „Д-р Стайко Стайков” има назначен психолог.




